Real Sociedaden urrezko aroa

Real Sociedaden urrezko aroa 1974an hasi zen eta 1980. hamarkada bukatu arte luzatu luzatu zen 1987 eta 1988an jokaturiko Errege Kopako finalekin. Urte horietan Donostiako Real Sociedad futbol taldeak emaitza bikainak lortu zituen eta lau titulu lortu zituen: Espainiako bi liga, kopa bat eta superkopa bat. Orain, Imanol Alguacilen lanaren ondorioz, Realeko urrezko aroa gaur bizitzen hari gara.  


 Urrezko aroko txapelketak, sariak eta errekorrak 
+1974197519761977197819791980198119821983198419851986198719881989Txapelduna Espainiako Ligan --- TxapeldunordeaTxapelduna Espainiako Kopan ---TxapeldunordeaTxapelduna Espainiako SuperkopanEuropako lehiaketak (final-laurdenak?)Real Sociedad. Europa League, historia, equipos, UEFAUEFAUEFAUEFAEuropako KopaErrekopa

 Espainiako txapelketak 

 Espainiako Lehen Maila (2) :
 1981 eta 1982an
 Txapeldunordea 1980 eta 1988an.
 Errege Kopa (1) :
 1987
 Txapeldunordea 1988an.
 Espainiako Superkopa (1) :
 1982

 Europako txapelketak 

 UEFAko Txapeldunen Liga: 1983an finalerdietaraino iritsi ziren. Guztira bost aldiz jokatu dute Europako Kopan edo Champions League-an, azkena 2024an.

 UEFA Europa League: 1989an final-laurdenetaraino iritsi ziren. Guztira 13 aldiz jokatu dute UEFA Kopan edo Europa League-an, azkena 2023an, eta behin Europako Errekopan.

 Bakarkako sariak 

 Zamora Saria (gol gutxien jasotako atezainak):
 Luis Miguel Arconada, 1980, 1981 eta 1982an.

 Errekorrak 

 38 partida Espainiako ligan jarraian galdu gabe. Errealaren errekorra (1978-79 denboraldiko 29. jardunalditik 1979-80 denboraldiko 32. jardunaldira bitartean).
 Errealean denbora gehien entrenatzaile moduan:
 Bigarrena da  John Benjamin Toshack (1985-89): 386 P (158 I, 99 B, 129 G)
 Hirugarrena da Alberto Ormaetxea (1978-85): 324 P (157 I, 87 B, 80 G) erdian|thumb|780x780px|Taldearen sailkapena historian zehar

 Historia hiru etapatan (1974-1980, 1980-1982, 1982-1989) 

 Progresioa (1974-1980) 
1973-74 urtean 4. egin zuen eta hurrengo urtean aurreneko aldiz Europako txapelketa batean hartu zuen parte. UEFA Kopako lehen itzuliko partida Baník Ostrava talde txekiarraren kontra jokatu zuen Kanporatua izan zen. Atotxan 0-1 emaitzaz galdu zuen eta Txekian 4-0 egin zuen. Ligan ordea berriz ere 4. postua lortu zuen eta hurrengo urtean ere UEFA Kopan jokatu zuen. Lehen itzulian Grasshoppers Zürich garaitu zuen eta final 1/16-tan Liverpool FC tokatu zitzaion aurkari. Partida biak galdu bazituen ere Europako talde handi batek Atotxan jokatu zuen aurreneko aldiz.

1979-80 denboraldian, Alberto Ormaetxea entrenatzaile zuela, partidarik galdu gabeko errekorra lortu zuen Ligan: 32 norgehiagoka, hain zuzen ere, denboraldi berean eta 38 guztira. Ez zuen ordea Liga irabazterik lortu azken partidan Sevillaren aurka 2-1 galdu baitzuen, Sevillak bi jokalari gutxiago zituela. Europako errekor handiena izan zen urte askotan zehar.

 Gailurrean: bi liga eta superkopa bat (1980-1982) 
1981eko apirilaren 26an, Gijón-en, Ligako txapeldun izatea lortu zuten historian lehenengo aldiz. Sporting-en aurka jokatu zuen eta galtzen zihoala azken minutuan Jesus Mari Zamorak berdinketaren gola sartu zuen eta Liga eskuratu zuen Errealak. Balentria hura lortu zuen taldea zaletuen oroimenean gelditu zen iltzatuta: Arkonada, Gorriz, Zelaieta, Kortabarria, Olaizola, Alonso, Diego, Zamora, Idigoras, Satrustegi eta Lopez Ufarte. Bigarren zatian Larrañaga eta Bakero zelairatu ziren. Entrenatzailea Alberto Ormaetxea zen; eta laguntzailea, Boronat.

1982an bigarren Liga txapelketa eskuratu zuen, azken partida Athletic-en aurka Atotxan jokatuz. 2-1 emaitzaz nagusitu zen. Superkopa ere irabazi zuen Real Madril 4-1 emaitzaz garaituta. Uda hartan Espainian jokatu zen Munduko Futbol Txapelketa eta Errealeko jokalari ugari izan ziren Espainiako selekzioan. Selekzioak ordea ez zuen arrakastarik izan. Hurrengo urtean Errealak Europako Kopa jokatu zuen. Finalerdietan Hamburger SV taldea izan zuen aurkari. Atotxan 1-1 emaitzaz berdindu zuten eta Alemanian 2-1 galdu zuen eta finalik gabe gelditu zen. Hamburgotarrak izan ziren urte hartako txapeldunak.

 Kopako txapelduna (1987), txapeldunordea (1988) eta ibilbide luzea Europan (1983 eta 1989) 
Urrezko aroa 1980. hamarkada bukatu arte luzatu zen 1987 eta 1988an jokaturiko Errege Kopako finalekin. 1987an Zaragozan jokatu zuen Atletico Madrilen aurka eta 2-2 berdindu ondoren penalti jaurtiketetan lortu zuen Errege Kopa irabaztea. J. B. Toshack galestarra zuen entrenatzaile eta Liga irabazi zuten jokalariekin batera harrobiaren emaitza berriak ziren taldean, Txiki Begiristain eta Lopez Rekarte adibidez. 1988ko finala FC Barcelonaren aurka jokatzea tokatu zitzaion. Erreala faboritoa bazen ere laugarren aldiz galdu zuen talde kataluniarraren aurka. Alexankok sartu zuen partidako gol bakarra. 1989an UEFA Kopako final laurdenak jokatu zituen baina VfB Stuttgart talde alemaniarrak penalti jaurtiketetan garaitu zuen. Urte berean Juan Antonio Larrañagak Errealaren 2000. gola sartu zuen.

 Entrenatzaileak 

 1972-74: Rafael Iriondo
 1974-76: Andoni Elizondo
 1976-78: Jose Antonio Irulegi
 1978-85: Alberto Ormaetxea
 1985-89: John Benjamin Toshack
 1989-91: Marco Antonio Boronat
 2019-Orain: Imanol Alguacil

 Erreferentziak 

 Ikus, gainera 
 Real Sociedad
 Errealaren ibilbidea Europan

 Kanpo estekak 
 Realaren webgune ofiziala
 Realaren 100. urtemugari buruzko erreportajea, EITB.